
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 725 

5 Οκτωβρίου 1999 


ΠΕΡΙΕΧΟΜΕΝΑ 


ΔΙΑΤΑΓΜΑΤΑ 

Έγκριση πολεοδομικής μελέτης του οικισμού Δαύλει- 
ας του δήμου Δουλειάς τέως κοινότητας Δαύλειας 
(ν. Βοιωτίας) και τροποποίηση του εγκεκριμένου 
ρυμοτομικού σχεδίου στα όρια σύνδεσης. 

ΑΠΟΦΑΣΕΙΣ 

Άρση αναδάσωσης (2,105 στρ.) στη θέση «Βένιστρες 
Κινέττας» κτηματικής περιφέρειας Δήμου Μεγάρων 2 

Κήρυξη αναδασωτέας έκτασης 0,552 στρεμ,στη θέ- 
ση«Παππαδιά Λάκκα περιφέρειας Άνω Ροδινής» 
περιφέρειας Δημοτ. Διαμ/τος Ζήριας Δήμου Ερινε- 
ού Ν.Αχάίας. 3 


ΔΙΑΤΑΓΜΑΤΑ 

Ο) 

Έγκριση πολεοδομικής μελέτης του οικισμού Δαύλειας 
του δήμου Δαύλειας τέως κοινότητας Δαύλειας (ν. 
Βοιωτίας) και τροποποίηση του εγκεκριμένου ρυμοτο¬ 
μικού σχεδίου στα όρια σύνδεσης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 6 (παρ. 1,4,5 και 6) και 7 
(παρ. 1, 2 και 4) του Ν. 1337/1983 «Επέκταση των πολεο- 
δομικών σχεδίων, οικιστική ανάπτυξη και σχετικές ρυθμί¬ 
σεις» (Α' 33), όπως το άρθρο 6 τροποποιήθηκε με την παρ. 
2 του άρθρου 8 του Ν. 1512/1985 «Τροποποίηση και συ¬ 
μπλήρωση πολεοδομικών διατάξεων, ρύθμιση συναφών 
θεμάτων και θεμάτων του Ταμείου Νομικών» (Α' 4). 

2. Τις διατάξεις των άρθρων 3 και 70 του Ν.Δ/τος της 
17.7.1923 «Περί σχεδίων πόλεων κ.λπ.» (Α' 228), όπως με¬ 
ταγενέστερα τροποποιήθηκε και συμπληρώθηκε. 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), όπως αυτό 
προστέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παρ. 2α του άρθρου 1 του Ν. 
2469/1997 (Α'38). 


4. Τις διατάξεις των άρθρων 6, 7, 8, 9 και 16 του Ν. 
1577/1985 «Γενικός Οικοδομικός Κανονισμός» (Α' 210), 
όπως τροποποιήθηκαν με το άρθρο 13 (παρ. 1,2 και 3) του 
Ν. 1647/1986 «Οργανισμός Κτηματολογίου και Χαρτο¬ 
γραφήσεων Ελλάδας (ΟΚΧΕ) και άλλες σχετικές διατά¬ 
ξεις» (Α' 141) και το άρθρο 1 (παρ. 3, 4) του Ν. 1772/1988 
«Τροποποίηση διατάξεων του ν. 1577/1985 "ΓΟΚ” και άλ¬ 
λες σχετικές διατάξεις» (Α' 91). 

5. Την 61615/3106/5.10.1987 απόφαση του Υπουργού 
Περιβάλλοντος, Χωροταξίας και Δημοσίων Έργων 
«Έγκριση Γενικού Πολεοδομικού Σχεδίου (ΓΠΣ) του οικι¬ 
σμού Δαύλειας της κοινότητας Δαύλειας (ν. Βοιωτίας) (Δ' 
1037). 

6. Το 14928/4622/29.5.1998 έγγραφο της Διεύθυνσης 
Πολεοδομικού Σχεδιασμού προς την κοινότητα Δαύλειας 
για τήρηση της νόμιμης διαδικασίας και το γεγονός ότι η 
προθεσμία του άρθρου 38 παρ. 3 του Π.Δ/τος 410/1995 
«Κωδικοποίηση σε ενιαίο κείμενο νόμου με τίτλο «Δημοτι¬ 
κός και Κοινοτικός Κώδικας» των ισχυουσών διατάξεων 
του δημοτικού και κοινοτικού κώδικα, όπως τροποποιή¬ 
θηκαν και συμπληρώθηκαν» (Α' 231) πέρασε άπρακτη. 

7. Την 25/1999 γνωμοδότηση του Κεντρικού Συμβουλί¬ 
ου Χωροταξίας Οικισμού και Περιβάλλοντος. 

8. Το γεγονός ότι από τις κανονιστικές διατάξεις αυτού 
του διατάγματος δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α. 

9. Την 170/1999 γνωμοδότηση του Συμβουλίου της Επι¬ 
κράτειας με πρόταση του Υπουργού Περιβάλλοντος, Χω¬ 
ροταξίας και Δημοσίων Έργων, αποφασίζουμε: 

Άρθρο 1 

Εγκρίνεται: α) το πολεοδομικό σχέδιο του οικισμού 
Δαύλειας του δήμου Δαύλειας (ν. Βοιωτίας) με τον καθο¬ 
ρισμό οικοδομήσιμων χώρων, οδών, πεζοδρόμων, κοινο¬ 
χρήστων χώρων, χώρων πρασίνου, στάθμευσης αυτοκι¬ 
νήτων, χώρου πλατείας, πάρκου, πρασίνου-νηπιαγωγεί- 
ου-αθλητικών εγκαταστάσεων και β) η τροποποίηση του 
εγκεκριμένου ρυμοτομικού σχεδίου του ιδίου δήμου στα 
όρια σύνδεσής του με την περιοχή επέκτασης με την με¬ 
τατόπιση και κατάργηση οικοδομικών και ρυμοτομικών 
γραμμών, την έγκριση οδού και πεζοδρόμου και το χαρα¬ 
κτηρισμό τμήματος οδού ως πεζοδρόμου, όπως οι ρυθμί¬ 
σεις των παραγράφων α και β φαίνονται στο σχετικό πρω¬ 
τότυπο διάγραμμα σε κλίμακα 1:1.000, που θεωρήθηκε 
από τον Προϊστάμενο της Δ/νσης Τοπογραφικών Εφαρ- 

μογών με την 18148/1999 πράξη του και που αντίτυπό του 
σε φωτοσμίκρυνση δημοσιεύεται με το παρόν διάταγμα. 

Άρθρο 2 

Εγκρίνεται, όπως διατυπώνεται στα επόμενα άρθρα, ο 
πολεοδομικός κανονισμός της παραπάνω περιοχής, της 
οποίας το πολεοδομικό σχέδιο εγκρίνεται με το άρθρο 1 
(παρ. α) του παρόντος. 

Άρθρο 3 

Στους οικοδομήσιμους χώρους της παραπάνω περιο¬ 
χής, επιτρέπεται η χρήση γενικής κατοικίας, όπως προσ¬ 
διορίζεται από το άρθρο 3 του από 23.2.1987 Π.Δ/τος (Δ' 
166). 

Άρθρο 4 

1. Στο πρόσωπο των οικοπέδων οικοδομημένων ή μη, 
που βρίσκονται στην περιοχή της οποίας εγκρίνεται το 
σχέδιο με την παρ. α του άρθρου 1 του παρόντος, επι¬ 
βάλλεται προκήπιο πλάτους τριών (3) και τεσσάρων (4) 
μέτρων. 

2. Στο πρόσωπο των οικοπέδων, οικοδομημένων ή μη, 
που βρίσκονται στην περιοχή της οποίας τροποποιείται το 
σχέδιο καταργείται το προβλεπόμενο από το εγκεκριμένο 
σχέδιο προκήπιο και επιβάλλεται νέο πλάτους τριών (3) 
μέτρων, όπως οι παραπάνω ρυθμίσεις (παρ. 1 και 2) φαί¬ 
νονται στα διαγράμματα του άρθρου 1. 

Άρθρο 5 

Τα ελάχιστα όρια εμβαδού και προσώπου, καθώς και οι 
λοιποί όροι και περιορισμοί δόμησης των οικοπέδων, κα¬ 
θορίζονται ως εξής: 


1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια πενήντα (250)τετρ. μέτρα. 

2. Επιπλέον των προϋποθέσεων της παραπάνω παρα¬ 
γράφου απαιτείται όπως στο οικοδομήσιμο τμήμα του οι¬ 
κοπέδου εγγράφεται κάτοψη κτιρίου με ελάχιστη επιφά¬ 
νεια πενήντα (50) τ.μ. και ελάχιστη πλευρά πέντε (5) μέ¬ 
τρα. 

3. Μέγιστο ποσοστό κάλυψης: σαράντα τοις εκατό 
(40%) της επιφάνειας τους. 

4. Συντελεστής δόμησης: έξι δέκατα (0,6). 

5. Απαγορεύεται η κατάτμηση οικοπέδων με εμβαδόν 
μικρότερο των πεντακοσίων (500) τ.μ. 

6. Μέγιστο επιτρεπόμενο ύψος των κτιρίων επτά και μι¬ 
σό (7,5) μέτρα. 

7. Πάνω από το μέγιστο επιτρεπόμενο ύψος των κτιρίων 
επιτρέπεται η κατασκευή στέγης, με μέγιστο ύψος αυτής, 
ένα κι μισό (1,50) μέτρα. 

Άρθρο 6 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημο¬ 
σίων Έργων αναθέτουμε τη δημοσίευση και εκτέλεση του 
παρόντος διατάγματος. 

Αθήνα, 24 Αυγούστου 1999 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΚΩΣΤΑΣ ΛΑΛΙΩΤΗΣ 

ΑΠΟΦΑΣΕΙ Σ 

Αριθ. 2528 (2) 

Άρση αναδάσωσης (2,105 στρ.) στη θέση «Βένιστρες Κι- 
νέττας» κτηματικής περιφέρειας Δήμου Μεγάρων. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ ΑΤΤΙΚΗΣ 
Έχοντας υπόψη: 

1. Τις διατάξεις του Ν. 2503/97 «Διοίκηση οργάνωση Πε¬ 
ριφέρειας.». 

2. Τις διατάξεις των άρθρων 117 παρ. 3 και 24 του Συ¬ 
ντάγματος της Χώρας. 

3. Τις διατάξεις του 998/79 «περί προστασίας των Δα¬ 
σών κ.λπ.» και ειδικότερα α) του αρ. 44 και β) της παρ. 3 
του αρ. 58. 

4. Τις διαταγές του Υπ. Γεωργίας: α) 160417/ 
1180/8.7.70 και β) 182447/3049/24.9.80. 

5. Την 520/10.5.93 απόφαση Νομάρχη Δυτικής Αττικής 
«περί κηρύξεως εκτάσεως 60 στρ. αναδασωτέας». 

6. Τη 2397/26.8.99 πρόταση του Δασαρχείου Μεγάρων, 
με την οποία προτείνεται η άρση της αναδάσωσης από 
έκταση 2.105 στρ. (σετρειςεπιμέρουςζώνες), προκειμέ- 
νου να εξασφαλισθεί η πραγματοποίηση εργασιών εκτρο¬ 
πής και διευθέτησης ρεμάτων. 


7. Το γεγονός ότι στην εν λόγω επιφάνεια κρίνεται ανα¬ 
γκαία η πραγματοποίηση αντιπλημμυρικών έργων προς 
εξυπηρέτηση κοινωφελούς σκοπού προστασίας οικιστι¬ 
κών περιοχών αλλά και προστασίας των δασικών εκτάσε¬ 
ων της περιοχής από πλημμύρες, αποφασίζουμε: 

Αιρούμε την αναδάσωση από επιφάνεια 2,105 στρ. ευ¬ 
ρύτερης εκτάσεως 60,0 στρ. που κηρύχθηκε αναδασω¬ 
τέα με την 520/10.5.93 απόφαση Ν.Δ.Α. και βρίσκεται στη 
θέση Βένιστρες Περιφέρειας Δήμου Μεγάρων Νομαρ¬ 
χίας Δυτ. Αττικής, όπως αυτή εμφανίζεται στο συνημμένο 
στην παρούσα τοπογραφικό διάγραμμα 1:5000 σε τρεις 
επιμέρους ζώνες πλάτους 5 μ. και μήκους ΒΓ=168μ, 
ΔΕ=88μ, ΕΖ= 165μ, που περιβάλλονται από αναδασωτέ¬ 
ες εκτάσεις, προκειμένου εντός των ζωνών αυτών να κα- 
τασκευασθούν αντιπλημμυρικά έργα (διευθέτησης - 
εκτροπής ρέματος) προς προστασία της ευρύτερης δα¬ 
σικής και οικιστικής περιοχής από τις πλημμύρες. 

Κατά τα λοιπά ισχύει η 520/10.5.93 απόφαση Νομάρχη 
Δυτ. Αττικής. 

Η παρούσα να δημοσιευθεί στην Εφημερίδα της Κυ- 
βερνήσεως. 

Αιγάλεω, 13 Σεπτεμβρίου 1999 

Ο Γενικός Γραμματέας Περιφέρειας 
ΠΑΝΑΓΙΩΤΗΣ ΧΑΜΑΚΙΩΤΗΣ 

Αριθ. 2267 (3) 

Κήρυξη αναδασωτέας έκτασης 0,552 στρεμ. στη θέση 
«Παππαδιά Λάκκα περιφέρειας Άνω Ροδινής» περιφέ¬ 
ρειας Δημοτ. Διαμ/τος Ζήριας Δήμου Ερινεού Ν. 
Αχαΐας. 

Ο ΓΕΝΙΚΟΣ ΔΙΕΥΘΥΝΤΗΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της χώρας. 

2. Τις διατάξεις του Ν. 2503/97 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την αριθμ. 186 Γ.Π/30.6.1998 απόφαση Π.Δ.Ε. Άσκη¬ 
ση αρμοδιοτήτων Γενικού Γραμ. Περιφέρειας Δυτ. Ελλά¬ 
δας επί θεμάτων δασικών και μεταβίβαση του δικαιώμα¬ 
τος υπογραφής στους προϊσταμένους Υπηρεσιακών Μο¬ 
νάδων της Περιφέρειας». 

4. Τις διατάξεις του Ν. 998/79 «περί προστασίας των δα¬ 
σών και των δασικών εκτάσεων» και συγκεκριμένα: 

α) Του άρθρου 41 παρ. 1. 

β) Του άρθρου 38 παρ. 2. 

γ) Του άρθρου 70 παρ. 3 του Ν. 998/90, όπως συμπλη¬ 
ρώθηκε με το Ν. 2040/92. 

5. Τις σχετικές διατάξεις του Υπουργείου Γεωργίας. 

6. Την αριθμ. 5235/24.8.99 πρόταση του Δασαρχείου 
Πατρών «περί κηρύξεως αναδασωτέας έκτασης 0,552 
στρεμ. στη θέση «Παππαδιά Λάκκα» Περιφέρειας Άνω Ρο- 
δινής Δημοτικού Διαμ/τος Ζήριας του Δήμου Ερινεού. 


7. Τη θετική εισήγηση της Δ/νσης Δασών Ν. Αχαΐας, 
αποφασίζουμε: 

Κηρύσσουμε αναδασωτέα, με σκοπό την αποκατάστα¬ 
ση με φυσική ή τεχνητή αναγέννηση της δασικής βλάστη¬ 
σης που καταστράφηκε από παράνομη κατάληψη με πε- 
ρίφραξη και κατασκευή πρόχειρου ποιμνιοστασίου, που 
έγινε από τον Αντώνιο Ηλία Λαζανά, κάτοικο Άνω Ροδινής 
και διαπιστώθηκε στις 29.6.99 τη δημόσια δασική έκταση 
(δάσος από πεύκη και αριά) εμβαδού πεντακοσίων πενή¬ 
ντα δύοτετρ. μέτρων (0,552 στρεμ.) στη θέση «Παπαδιά 
Λάκκα» Περιφέρειας Άνω Ροδινής περιφέρειας Δημοτ. 
Διαμ/τος Ζήριας Δήμου Ερινεού και η οποία προσδιορίζε¬ 
ται από τα στοιχεία Α Β Γ .... Ο Α, όπως αυτά φαίνονται 
στο συνημμένο διάγραμμα, το οποίο αποτελεί αναπόσπα¬ 
στο μέρος της απόφασης αυτής και έχει όρια: 

Ανατολικά: Δάσος πεύκης και αριά. 

Δυτικά: Ομοίως ως ανωτέρου. 

Βόρεια: Ομοίως ως ανωτέρου και χέρσο αγρό. 

Νότια: Δάσος πεύκης και αριάς. 

Η παρούσα ισχύει μετά τη δημοσίευσή της στο Δημοτ. 
Διαμ/μα Ζήριας σύμφωνα με το άρθρο 37 του Ν. 3200/55. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 25 Αυγούστου 1999 

Με εντολή Γ εν. Γ ραμ. Περιφέρειας 
Ο Γ ενικός Διευθυντής 
ΠΑΝΑΓ. ΣΚΟΥΡΑΣ 





